CELEX: 32010D0160
Language: sk
Date: 2010-03-17 00:00:00
Title: 2010/160/: Rozhodnutie Komisie zo  17. marca 2010 , ktorým sa mení a dopĺňa rozhodnutie 2005/176/ES o stanovení písomnej formy a kódov na oznamovanie chorôb zvierat podľa smernice Rady 82/894/EHS [oznámené pod číslom K(2010) 1585] (Text s významom pre EHP)

18.3.2010   
            
            
               SK
            
            
               Úradný vestník Európskej únie
            
            
               L 68/21
            
         ROZHODNUTIE KOMISIE
   zo 17. marca 2010,
   ktorým sa mení a dopĺňa rozhodnutie 2005/176/ES o stanovení písomnej formy a kódov na oznamovanie chorôb zvierat podľa smernice Rady 82/894/EHS
   [oznámené pod číslom K(2010) 1585]
   (Text s významom pre EHP)
   (2010/160/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 82/894/EHS z 21. decembra 1982 týkajúcu sa hlásenia nákaz zvierat v Spoločenstve (1), a najmä na jej článok 5 ods. 1,
   keďže:
   
               (1)
            
            
               Smernica 82/894/EHS sa týka hlásení výskytu nákaz u zvierat uvedených v prílohe I k tejto smernici.
            
         
               (2)
            
            
               V rozhodnutí Komisie 2005/176/ES (2) sa stanovuje písomná forma a kódy na oznamovanie chorôb zvierat podľa smernice 82/894/EHS. V prílohách X/09 a X/11 k uvedenému rozhodnutiu je uvedený zoznam kódov veterinárnych regiónov v Dánsku a Španielsku.
            
         
               (3)
            
            
               Dánsko a Španielsko zmenili názvy a hranice svojich veterinárnych regiónov. Úprava týchto regiónov má vplyv na systém hlásenia nákaz zvierat. Regióny, ktoré sa v súčasnosti vedú v tomto systéme, by sa mali preto nahradiť novými regiónmi. Preto je vhodné zodpovedajúcim spôsobom zmeniť a doplniť prílohy X/09 a X/11 k rozhodnutiu 2005/176/ES.
            
         
               (4)
            
            
               Rozhodnutie 2005/176/ES by sa preto malo zodpovedajúcim spôsobom zmeniť a doplniť.
            
         
               (5)
            
            
               V záujme ochrany dôvernosti poskytnutých informácií by sa prílohy k danému rozhodnutiu nemali uverejniť v Úradnom vestníku Európskej únie.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Rozhodnutie 2005/176/ES sa mení a dopĺňa takto:
   
               1.
            
            
               Príloha X/09 sa nahrádza textom uvedeným v prílohe I k tomuto rozhodnutiu.
            
         
               2.
            
            
               Príloha X/11 sa nahrádza textom uvedeným v prílohe II k tomuto rozhodnutiu.
            
         Článok 2
   Toto rozhodnutie je určené členským štátom.
   
      V Bruseli 17. marca 2010
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 378, 31.12.1982, s. 58.
   
      (2)  Ú. v. EÚ L 59, 5.3.2005, s. 40.